  Алёна Григорьева Можга карын улӥсьёс 1 южтолэзьысен кардиологтэк кылёзы. Ёрос поликлиникаысь ӧнерчи толэзьлы выже мукет интыуже. Та сярысь «Удмуртия» агентстволы ивортӥз Можгалась ёрос поликлиникаен кивалтӥсьлэн воштӥсез Наталья Галиакберова. «1-тӥ южтолэзьысен кардиологмес огдырлы вирсэр висёнъёсты эмъянъя центре выжтӥзы. Табере ёрос поликлиникаын кардиолог приёмзэ нуыны уз быгаты, малы ке шуоно быдэс ужан нуналзэ со ортчытоз вирсэр висёнъёсты эмъянъя центрын — отын ас кардиологзы ӧвӧл. Ми пумитъяським, но кулэлык сыӵе вань», — вераз Галиакберова. Кардиологлэсь консультацизэ басьтыны мылкыд карисьёс кулэ луозы Иже мыныны, 1-тӥ элькун больницае.  